JY LEES NOU Wintertroue: 3 venues & 3 trourokke
'n Mooi uitsig, 'n kapel, 'n romantiese kaggel vir hitte en atmosfeer ... hierdie is maar 'n paar van die dinge waarvoor jy op die uitkyk kan wees wanneer jy die perfekte venue vir jou wintertroue soek.
Oop onthaalplekke is nie werklik 'n opsie nie, so soek een wat mooi, warm en onderdak is. Hier is drie van ons gunstelinge.
Gorgeous George, Kaapstad
Die White Room in die Gorgeous George, 'n romantiese boetiekhotel in die hart van Kaapstad, het plek vir tot 60 gaste – ideaal vir 'n intieme troue wat aan Covid-regulasies voldoen. Die dekor is modern en van so 'n aard dat jy die ruimtes meer formeel óf informeel-sjiek kan stileer.
FOTO: Sean Gibson
By dié venue in Tiegerpoort, Pretoria, kan paartjies die meeste van die area se matige winters maak deur onder 'n laning dennebome trou aan mekaar te beloof. Verkies jy onderdak, is daar 'n alternatief: Trou in die romantiese kapel! Met 'n styl wat herinner aan iets wat jy op die Franse platteland sal aantref, verskaf Lavandou die ideale agtergrond vir 'n snoesige wintertroue.
FOTO: Instagram / @andremphoto
The Key, Boland
Nooi jou gaste vir 'n naweek-wegbreek in die Robertsonvallei. Die hoogtepunt, natuurlik, jou spesiale troue op 'n plaas tussen Robertson en McGregor. Met die prentjiemooi uitsig agter glasdeure as agtergrond, het die span by The Key hope idees om jou wintertroue perfek te maak: van vuurputte buite die onthaalsaal tot kerse vir atmosfeer en 'n warmsjokolade-stasie om die koue te verdryf.
FOTO: Instagram / @keyvenue
Trourokke vir jou wintertroue
Jou hoef nie koud te kry op jou groot dag nie! Kies uit een van dié elegante langmourokke in SARIE BRUID se troukas.
FOTO: Jani B
FOTO: verskaf deur bruid
Elegant en tydloos
Vir trourokke, meer trou-inspirasie, of die kans om top-troudiensverskaffers vir jou groot dag te ontmoet, gaan na SARIE BRUID: (ver)koop my rok & ander dienste.